432 



hvoraf et enkelt sés i svag Forstørrelse i Fig. 5. Fra Bladets 

 Underside hænger et Antal Sporehuse ned; de er i den akslignende 

 Stand vendte ind mod Standens Akse. Sporehusene aabner sig ved 

 en Længdespalte; det meget rigelige Antal ganske smaa Sporer er 

 yderst ejendommelige derved, at deres Ydervæg er kløvet i lange, 

 meget hygroskopiske Traade (sé Fig. 6 og Figg. paa de følgende 

 Tavler). Tag et modent Aks af en Padderokke og lad Sporerne 

 falde ned f. Eks. paa en Bordplade! Man vil da finde, at de lange 

 Traade blot ved at udsættes for Menneskets direkte paavirkende 

 fugtige Aande ruller sig sammen om Sporen; naar denne Paavirk- 

 ning ophører, altsaa i den tørrere Luft, ruller de sig atter ud. 

 Sporerne spredes ved Vindens Hjælp. 



Skavgræs kendes let paa, at de overjordiske Skud sædvan- 

 ligvis er ganske ugrenede, 30 — 90 cm høje; undertiden kan der 

 ved Grunden dannes nogle faa Grene (Fig. 1). Skuddene er mørke- 

 grønne med hvidlige og sortrandede Skeder, hvis „Tænder" hurtigt 

 falder af; de er overvintrende i Modsætning til de fleste andre 

 Padderokkers Skud. løvrigt udmærker de sig som allerede nævnt 

 ved en overordentlig stor Haardhed, som betinger, at man kan be- 

 nytte dem til Polering af Træ- eller Metalgenstande. — Skavgræs 

 vokser i hele Norden; det forekommer især paa fugtige Pladser, i 

 Skove, ved Kildevæld, i Enge og lign. St. Ogsaa i Island træffes 

 det, men ej paa Færøerne. 



Tav. 513. Fig. 1. Nedre Del af Stænglen med to Grene og et Stykke af 

 Rodstokken. Fig. 2. Øverste Halvdel af et Skud med Bladskeder og Sporehus- 

 stand. Fig. 3. Stykke af en Stængel i Tværsnit (Vi). Fig. 4. Sporehusstanden (Vi). 

 Fig. 5. Et Blad med Sporehuse (svagt forstørr.). Fig. 6. Spore (stærkt forstørret). 



514. Kær-Padderokke, Equisetum palustre L. 

 N. Myr-snelde. Isl. M^relfting.; 



Fra den foregaaende er Kær-Padderokke let at kende ved de 

 stærkt grenede og dybt furede Skud, der er indtil 60 cm høje. Fu- 

 rernes Antal er 5—10, og Skederne har fra 5—10 Tænder. Sæd- 

 vanligvis bærer kun Hovedskuddet (i Højsommeren) et Aks af Spore- 

 huse, men hos den her afbildede Form (polystachyum Weig.) er ogsaa 

 Flertallet af Sideskuddene aksbærende eller „frugtbare". Sporehus- 

 standen er tydelig skaftet og but i Modsætning til Skavgræssets, 

 der er spids og uden Skaft. Kær-Padderokke er almindelig i Dan- 

 mark og Norge paa Enge, i Moser og paa Strandbredder, altsaa 

 paa fugtige Voksepladser. Den kan tit forekomme i saa rigelig en 



